Verbeel jou dat jy deel was van die Israeliete wat so pas uit Egipte vrygekom het. Jy het die ongelooflike krag van God met jou eie oë aanskou. Jy het in eerbied gekyk hoe die water van die Rooi See verdeel het en jy en jou landgenote op droë grond deurgestap het.
Wat ‘n ongelooflike dag toe die Almagtige God Self op hierdie reuse graniettroon kom sit het en Sy Wet aan die volk deurgegee het! Dit was die instruksies tot effektiewe leefwyse van die Skepper Self! Hierdie keer het God nie die stem van ‘n profeet gebruik nie, maar in Sy eie stem gepraat.
Hy het nie die vinger van ‘n griffier gebruik nie, maar met Sy vinger op die kliptafels geskryf. Dit was God se Tien Gebooie, Sy morele Wette vir die hele mensdom. En jy – jy wat op jou aangesig in die stof gelê het toe die berg geskud het, sal dit nooit ooit eers waag om daaraan te dink om hierdie wette te oortree nie. Want, het jy nie met jou eie oë aanskou wat gebeur met diegene wat nie na God luister nie? En jou landgenote, die wat saam met jou onder die verdrukking van die Farao uitgetrek het, het heilige ontsag vir en gehoorsaamheid aan God gehad.
Vir die grootste deel van die twintigste eeu was mense gewillig om na alternatiewe stemme te luister. Stemme van mense soos Karl Marx wat verkondig het dat die mens nie deur God se Wet beheer word nie, maar deur ekono­miese magte.
En Darwin? Sy sienings is ook grootliks deur wetenskaplikes ver­werp, veral deur die wat in die genetika-veld werksaam is. Waarom? Sy teorie pas net nie by die feite in nie. Tog is daar duisende mense wat nog blindelings aan die evolusie­teorie glo, eer­der as om die waarheid – nl. dat God die heelal geskape het soos die Bybel sê, te glo.
Ek verseker julle, al sou die hemel en die aarde ophou bestaan, sal die wet definitief tot in sy fynste detail geldig bly. Ja, dit sal geldig bly totdat God se bedoeling daarmee bereik is. As jy dus die kleinste van God se opdragte opsy sou skuif en ander leer om dit ook te doen, sal jy die kleinste wees in God se koninkryk. Maar as jy God se wet tot in sy kleinste detail res­pekteer en gehoorsaam, sal jy groot wees in Sy koninkryk.”
Toe God met Moses op Sinaï gepraat het, het Hy drie soorte Wette deurgegee. Die eerste was die siviele wette – die wette vir die regering van Israel. As jy die Ou Testament lees, is dit maklik om hierdie wette te herken, want die straf as die wette verbreek word, word genoem en dit is gewoonlik iets soos ‘n boete, houe met die sweep of doodstraf.
Toe Johannes die Doper Jesus na hom toe sien kom het, het hy uitgeroep: “Kyk, daar is die Lam van God wat die sonde van die wêreld wegneem.” Joh 1:29. Met Sy opstanding het die vereistes van die seremoniële wette verval. Dit is nie meer nodig nie, want God het ons vergewe, ons is gesuiwer, gered deur die Bloed van Christus.
En tog, dit is presies wat sekere mense dink! Hulle het die idee dat God mettertyd ‘sagter‘ geword het wat Sy karakter betref. Amper soos sommige ouers wat uiters streng is met die oudste kind, maar die laatlam net mooi alles onder die son toelaat. God is egter konsekwent – Hy is gister, vandag en tot in alle ewigheid dieselfde. Hy is regverdig. Sy karakter bly dieselfde.
Wanneer ek mense raakloop wat sê dat God se Wet nie meer vandag geld nie, vra ek altyd: “Noudat jy in Christus gered is deur Sy genade, het jy nie die begeerte om te doen wat Hy van jou vra om sodoende jou liefde aan Hom te betoon nie?”